**colții reci ai destinului**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

știu că te gândești la mine

altfel nu ți-aș fi trimis un cal alb

prin gândurile tale

și nu te-aș mai fi îmbrățișat în piatra

în care te-am ascuns adânc

și știu că în tainița ta ferecată

cu o mie de suflete

mă mai lași uneori

să zbor într-o pasăre

când ți-amintești sminteala

ce ne apucase

când ne rostogoleam

pe pajiștea neîncepută a iubirii

și ne lăsam devorați de colții reci

ai destinului